**DECIZIA ETAPEI DE ÎNCADRARE**

**Nr. XX din XX.04.2024**

Ca urmare a solicitării de emitere a acordului de mediu adresate de **Stoica Elena Luminita,** cu domiciliul în jud. Constanța, com. Valu lui Traian, sat. Mujdaba Fichiret, nr. 10A**,** înregistrată la APM Brașov cu nr. 15894 din 27.11.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin **Legea nr. 49/2011**, cu modificarile si completarile ulterioare;

şi ca urmare a completărilor depuse la dosar cu nr. 1609 din 06.02.2024, nr. 3275 din 07.03.2024, nr. 3251 din 12.03.2024, nr. 3930 din 20.03.2024, nr. 5249 din 16.04.2024 și nr. 5251 din 16.04.2024, autoritatea competentă pentru protecţia mediului APM Braşov **decide,** ca urmare a consultărilor desfăşurate în cadrul şedinţei Comisiei de Analiză Tehnică din data de 27.03.2024, că proiectul **„ Construire pensiune agroturistică, împrejmuire și branșamente”,** propus a se realiza în jud. Brasov, com Drăguș, nr. F.N, amplasament identificat prin extrasul CF nr 104044 Drăguș, nr. cad. 104044, conform Certificatului de Urbanism nr. 112 din 20.03.2023, eliberat de Consiliul Județean Brasov, ***nu se supune evaluarii impactului asupra mediului, nu se supune evaluarii adecvate si nu se supune evaluarii impactului asupra corpurilor de apă.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, **Anexa nr. 2, la pct. pct. 10, lit. *b) proiecte de dezvoltare urbană, inclusiv construcţia centrelor comerciale şi a parcărilor auto publice;***
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selecție pentru stabilirea necesității efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:
6. ***Caracteristicile proiectului:***
7. ***dimensiunea și conceptia întregului proiect****:*

**Situatia existentă**

În prezent proprietarii sunt în posesia unui teren de 997 mp, liber de construcții.

Prin tema de proiectare dată, beneficiarul dorește construirea unei pensiuni.

**Situația propusă:**

Se vor construi doua corpuri de clădire cu destinația de pensiune

Corpul C1 va avea un Regim de înălțime S+P+E. și va adăposti spații tehnice, recepție și un apartament cu destinația de locuință de serviciu pentru personal

Corpul C2 va avea un regim de înălțime P+E și va adăposti unitațile de cazare propriu zise.

Parterul 4 unități de cazare iar etajul 2 unități .

Capaciatea maximă de cazare va fi de 14 persoane.

**CARACTERISTICILE CONSTRUCȚIILOR PROPUSE**

* zonă teritorială rurală
* funcțiune pensiune.
* conformare și amplasare pe lot izolată
* dimensiuni maxime în teren circa corp C1 7\* 9,60 -corp C2 7\* 20,50
* categoria de importantă C - normală
* clasă de importanță III (P100-1, 2013)
* risc de incendiu: mic, mediu pentru anexa ct.

grad de securitate normală.



**Elemente de trasare**

Alinierea construcțiilor:

Corpul de clădire cel mai avansat față de limita proprietății la stradă:

- la vest 14,30+1,50m -retragere obligatorie pentru modernizarea drumului

Distanțele minime ale construcțiilor față de vecinătăți sunt:

* nord: 4,00 m
* sud: 3,50 m
* est: 3,50 m.

**ÎMPREJMUIREA:**

Latura vestica: Se va realiza retrasă la 1,5m față de limita de proprietate. Se va realiza din fier forjat.

Accesul la proprietate va fi pietonal și auto. Pietonal, poarta va avea un gabarit de 1 m, iar auto min 3,20 m.

Latura nord, sud și est: va fi din panouri metalice dublate de gard viu.

**Alimentarea cu apă :**

Imobilul se va branșa la rețeaua publică;

**Evacuarea Apelor Uzate:**

Ape uzate menajere: se vor racorda la rețelele publice de canalizare;

**Apele pluviale**: se vor dirija spre spațiul verde din incinta proprietății;

**Alimentarea cu agent termic**: Încălzirea: C.T. pe combustibil solid sau electric;

**Alimentarea cu energie electrică:** Imobilul se va branșa la rețeaua de alimentare cu energie electrică;

**Organizarea de santier :**

Lucrări necesare organizării de şantier:

* Pregătirea terenului
* Săpături
* Armare-cofrare-turnare fundații
* Montare conducte pentru utilități
* Realizare placă subsol
* Elevații subsol parter
* Realizare placă cota ±0,00
* Armare-cofrare-turnare stâlpi b.a.
* Realizarea pereților
* Armare-cofrare-turnare centură
* Realizare placă cota +3,10
* Armare-cofrare-turnare stâlpi b.a.
* Realizare placă cota +5,80
* Realizare șarpantă
* Instalații
* Termoizolări
* Tencuieli interioare și exterioare
* Tâmplării exterioare
* Finisări brute
* Tâmplării interioare
* Finisări nete
* Lucrări de sistematizare și amenajări exterioare.

***b) cumularea cu alte proiecte existente și/sau aprobate:*** nu este cazul;

***c) utilizarea resurselor naturale în special a solului, a terenurilor, a apei și a biodiversitatii:*** nu este cazul;

***d) cantitatea și tipurile de deșeuri generate/gestionate:*** vor fi colectate selectiv și depozitate în spații închise, care să nu permită atragerea animalelor sălbatice***.***

**Managementul deseurilor**:

Pentru toate categoriile de deșeuri rezultate în urma lucrărilor de desființare se recomandă aplicarea următoarelor condiții de realizare a proiectului:

* colectarea selectivă a deșeurilor generate de activitatea desfășurată și a depozitarea în spații închise, care să nu permită atragerea animalelor sălbatice;
* activitățile din șantier vor fi monitorizate din punct de vedere al protecției mediului, monitorizare ce va cuprinde și gestiunea deșeurilor;
* materialele valorificabile vor fi predate către firme autorizate pentru valorificarea lor, iar cele care necesită eliminarea vor fi predate și transportate către depozitele ce le accepta în vederea eliminării;
* se vor utiliza numai mijloace de transport adecvate naturii deșeurilor transportate, care să nu permită împrăștierea deșeurilor și emanații de noxe în timpul transportului, astfel încât să fie respectate normele privind sănătate populației și a mediului înconjurător;
* se interzice arderea deșeurilor pe amplasament.

***e) poluarea si alte efecte negative:***

**protecţia calităţii apelor**:

Pentru evitarea poluării apelor, alimentarea cu carburanți și lubrifianți a utilajelor, precum și reparațiile curente ale acestora, se vor efectua numai în locuri special amenajate, cu personal calificat.

Se va acorda atenție permanent la modul de evacuare a apelor pluviale din perimetrul organizării de șantier.

În caz de scurgere accidentală, din diferite motive, se va urmări înlăturarea deșeurilor și a efectelor negative;

Se vor respecta toate măsurile prevăzute în avizele, autorizațiile și dispozițiile APM;

Utilajele folosite vor corespunde normelor europene de funcționare.

**protecţia calitatii aerului:**

Utilajele și mijloacele de transport vor fi verificate periodic în cea ce privește nivelul de monoxid de carbon și concentrațiile de emisii în gazele de eșapament, care vor fi puse în funcțiune numai după remedierea eventualelor defecțiuni. De asemenea acestea vor corespunde normelor europene de zgomot și funcționare;

Reducerea emisiilor de praf la manipularea – transportul materialelor, prin stropiri în perioadele secetoase a materialelor și căilor de acces;

Utilizarea utilajelor corespunzătoare din punct de vedere tehnic;

Utilizarea unor materiale ecologice și cu conținut scăzut de compuși organici volatili;

Limitarea vitezei de transport.

**protecţia împotriva zgomotului şi vibraţiilor:**

În perioada de construcție zgomotul și vibrațiile generate de utilajele și vehiculele folosite pentru lucrările de construcție, transport și depozitare a materialelor; zgomotul și vibrațiile generate de activitățile de excavare, nivelare, compactare, asfaltare, betonare, tăiere, sudare etc.;

În perioada de funcționare, sursa de zgomot și vibrații este redusă ca intensitate și durata, fiind data de activitatea de turism în amplasament.

Nivelul de zgomot se va incadra in limitele impuse de SR 10009/2017.

**protecţia împotriva radiaţiilor:**

Prin proiectul analizat nu va exista poluare radioactiva.

**protecţia solului şi a subsolului:**

În condiţiile în care se vor respecta căile de acces pentru mijloacele de transport, lucrările prevăzute prin proiect nu vor avea un impact negativ asupra solului.

**Gospodărirea substanţelor şi preparatelor chimice periculoase**: nu este cazul;

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice*** *-*Lucrarile vor fi executate numai cu societati autorizate, astfel incat sa nu existe risc de accidente.

**g) *riscurile pentru sănătatea umană* ~~–~~** nu este cazul;

1. ***Amplasarea proiectelor:***
2. ***utilizarea actuala și aprobata a terenurilor:***

Imobilul este situat in intravilanul comunei Dragus, conform PUZ aprobat prin HCL Dragus nr. 8/2003.

Folosinta actuala: pasune – intravilan S=997 mp, conform CF nr. 104044 Dragus.

Destinatia zonei conform PUZ aprobat : zona de turism si functiuni complementare.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** - nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** amplasamentul proiectului se afla in aria de protectie speciala avifaunistica ROSPA0098 Piemontul Fagaras;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populatiei -*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populatiei care poate fi afectata –*** nu este cazul;

***b)natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusa, doar pe perioada executarii lucrărilor propuse prin proiect;

***f) debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *–* nu este cazul;

***h) posibilitatea de reducere efectiva a impactului –*** nu este cazul*.*

1. **Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul **intră** sub incidența art. 28 din Ordonanța de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, deoarece amplasamentul proiectului se afla in perimetru ariei de protectie speciala avifaunistica ROSPA0098 Piemontul Fagaras, arie naturala protejată, aflată in administrarea Agentiei Nationale pentru Arii Naturale Protejate (ANANP), pentru care s-a obtinul **Avizul favorabil nr. xx/S.T.BV/xx.04.2024**, cu următoarele conditii:

\* Se vor respecta prevederile art. 33 alin. (1) (2) din OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare cu referire la conservarea habitatelor naturale a speciilor de floră și faună sălbatică;

\* Se vor respecta prevederile planului de management și ale regulamentului sitului Natura 2000 ***ROSPA0098 Piemontul Făgăraș***, aprobate prin 0M nr. 1156 din 2C16 in vederea menținerii stării de conservare favorabilă a speciilor pentru care a fost declarată aria naturală protejată;

\* Se interzice perturbarea intentionată, distrugerea ori deteriorarea locurilor de reproducere sau de odihnă, dar și a cuiburilor speciilor aflate in imediata vecinătate a amplasamentului proiectului; este interzisă orice formă de recoltare, capturare, ucidere, distrugere sau vătămare a exemplarelor aflate in mediul lor natural, inclusiv culegerea ouălor,deținerea exemplarelor luate din natură, in oricare dintre stadiile ciclului lor biologic;

\* In scopul minimizării impactului generat de zgomot asupra speciilor de interes comunitar se recomandă folosirea unor utilaje, echipamente și mijloace de transport moderne, cu emisii reduse de poluanti, generatoare de zgomot redus;

\* Pentru diminuarea impactului asupra speciilor și habitatelor de interes conservativ, se interzice ca la finalizarea lucrărilor să fie introduse specii de plante cu potential caracter invaziv, conform memoriului de prezentare;

\* Este interzisă evacuarea de ape uzate neepurate sau insuficient epurate atåt in perioada de executie a lucrărilor proiectului, cat in perioada de functionare;

\* Organizarea de șantier va fi localizată in incinta amplasamentului proiectului iar accesul la amplasament se va face pe drumul de acces existent;

\* Evitarea deteriorärii și/sau distrugerii vegetației arbustive / subarbustive aflate in vecinătatea amplasamentului,

\* Pe suprafata amplasamentului nu se vor folosi insecticide și substanțe cu efect raticid;

\* Pentru evitarea poluărilor accidentale (scurgeri de ulei, carburanți) operațiile de intretinere/reparatia utilajelor/mijloacelor de transport vor fi executate doar in unități specializate;

\* Toate deșeurile rezulzate in etapa de derulare a proiectului vor fi gestionate și eliminate periodic prin societăți autorizate conform reglementărilor in vigoare; este interzisă abandonarea deseurilor in perimetrul ariei naturale protejate;

\* Personalul care va executa lucrările propuse prin proiect dar și personalul care va exploata plantatia va fi informat asupra faptului că amplasamentul plantatiei este situat in aria de protectie specială avifaunistică ***ROSPA0098 Piemontul Făgăraș*** precum asupra măsurilor stabilite in prezentul aviz;

\* Titularul proiectului are obligatia ca in cazul producerii accidentelor de orice fel să notifice Agentia Nationala pentru Arii Naturale Protejate in termen de maxim 24 de ore si să intreprindă toate măsurile necesare pentru eliminarea cauzelor si limitarea consecintelor negative.

1. **Motivele pe baza carora s-a stabilit necesitatea neefectuării evaluării impactului asupra corpurilor de apă:**

-proiectul nu **intră** sub incidenţa art. 48 si art. 54 din Legea apelor nr.107/1996, cu modificările şi completările ulterioare.

**Conditii de realizare a proiectului:**

1. Se vor respecta prevederile OUG nr. 195/2005, privind Protectia Mediului, aprobata cu modificari si completari ulterioare prin Legea nr. 265/2006 cu modificările şi completările ulterioare;
2. Se vor respecta prevederile OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completǎri prin Legea nr. 49/2011, cu modificarile si completarile ulterioare;
3. Vor fi respectate conditiile si interdictiile de realizare a proiectului in conformitate cu punctul de vedere intocmit de biroul CFM din cadrul APM Brasov :

 Se vor respecta prevederile OUG 57/2007, privind regimul ariilor naturale protejate , conservarea habitatelor naturale, a florei si faunei salbatice, aprobata prin Legea 49/2011 cu modificarile si completarile ulterioare;

 Se vor implementa metodele de construcție identificate în memoriul de prezentare anexat documentației;

 Se interzic următoarele:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare si de migraţie;

c) deteriorarea, distrugerea si/sau culegerea intenţionată a cuiburilor si/sau ouălor din natură;

d) deteriorarea şi/sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) deţinerea, transportul, comerţul sau schimburile în orice scop ale exemplarelor luate din natură, în oricare dintre stadiile ciclului lor biologic;

1. Conform punctului de vedere emis de DAJ BRASOV si inregistrat la APM BRASOV cu nr. 4554/02.04.2024, beneficiarul se afla in procedura de obtinere a deciziei de scoatere definitiva din circuitul agricol;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor respecta in integralitate prevederile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor;
5. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
11. Se va respecta programul de lucru impus de Primaria Comunei Vistea in concordanta cu programul de odihna a locuitorilor din zona in conformitate cu Legea nr. 61/1991 cu modificarile si completarile ulterioare, privind linistea publica, pe toata perioada de executie a lucrarilor de construire;
12. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
13. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
14. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
15. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
16. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
17. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
    * utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
    * minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
    * se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
    * curatarea/spalarea vehiculelor care ies de pe santier;

* oprirea motoarelor tuturor vehiculelor aflate in stationare, in zona santierului.

1. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:

* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;
* Nivelul de zgomot se va incadra in limitele impuse de SR 10.009/2017;

Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificarile si completarile ulterioare;

In conformitate cu prevederile **OUG nr. 195/2005**, privind Protectia Mediului, aprobată cu modificari si completari, prin **Legea nr. 265/2006**, cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG nr. 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Pentru legalitatea si autenticitatea documentelor depuse la dosar se face raspunzator titularul proiectului.

Conform prevederilor Legii nr. 292/2018 :

- anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

- anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

- art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

**ȘEF SERVICIUL A.A.A., ȘEF BIROU C.F.M.,**

**Liliana Cristina COPACEA Mirela MOISĂ**

**ÎNTOCMIT: ÎNTOCMIT:**

**Consilier Mirela Mihaela CIUCIUR Consilier Iulia ENE**